messages: Analüüsi uudislugu ning kirjuta sellele üks või kaks lauset kokkuvõtteks. Vasta üksnes eesti keeles!
  
  Tekst:
  
  Riigikogu alustas tööpäeva sellega, et uued liikmed nii Riigikogus kui valitsuses andsid ametivande. Järgnesid kõned riigikogu esimehelt ja vabariigi presidendilt. Eiki Nestor pühendas suure osa oma kõnest vihale ja mõistmisele, arvamuste paljususele ja sallivusele ning Eesti võimalustele. Mõistusega võttes küsin teilt, mis võimalus on meil olla ja edasi minna selles tänases maailmas kus täiesti selgelt toimub võitlus avatud, demokraatliku ja salliva elukorralduse ja vaenlase kuju loomisele ning vihkamisele toetuvate diktaatorite vahel. Mis võimalus on meil üldse ellu jääda, kui selle vastanduse piiri peal elades me poolt ei vali, saada kahe suure ja kõva kivi vahel, ükskõik kui kõva pähklina pulbriks litsutud? Ka president Toomas-Hendrik Ilves pühendas oma kõnes tunduva osa pagulaste eemale ja põgenike lainele ning tõi paralleeli Eesti varasema ajalooga. Mõte, et see äkki kõik läheb meist mööda, on küll väga inimlik kuid ei pädenud ei 1939. aastal ega päde ka praegu, kui me ei mõista, et surve all on kogu Euroopa. Kui me loodame, et äkki läheb see meist Eestis mööda, ei lähe. President rääkis ka vihakõnedest, millel pole midagi ühist sõnavabadusega ning avaldas lootust, et riigikogu hakkab selle teemaga tegelema. Ta rõhutas, et me peaksime probleeme ette nägema, olgu need siis hariduse, riigireformi või põgenike vastuvõtmise valdkonnas. Väga konkreetne oli president suhtumisest põllumeeste nõudmistesse. Eesti parlament ja Eesti valitsus olgu nüüd Eesti põllumeestele liitlaseks ning leidke võimalused nende kiireks toetamiseks. Kui see tähendab erakorralist kriisiabi siis tuleb abi anda. Kui see tähendab riigieelarvest üleminekutoetuste maksmist, nagu Euroopa liit lubab siis tuleb toetust maksta.
messages: user
messages: Toompeal toimus Riigikogu sügishooaja avaistung.
messages: assistant